PATVIRTINTA

 Šiaulių sporto gimnazijos direktoriaus

 2019 m. rugpjūčio d. įsakymu Nr. V-

**ŠIAULIŲ SPORTO GIMNAZIJOS 2019–2020 MOKSLO METŲ**

**PAGRINDINIO IR VIDURINIO BENDROJO KARTU SU SPECIALIZUOTU SPORTINIU UGDYMU PROGRAMŲ UGDYMO PLANAS**

# I SKYRIUS

# 2018-2019 M. M. UGDYMO PLANO ĮGYVENDINIMO ANALIZĖ

 2018-2019 m. m. Šiaulių sporto gimnazijos (toliau – Gimnazija) Ugdymo planas, kurio tikslas buvo apibrėžti ugdymo programų vykdymo bendruosius reikalavimus ugdymo turiniui formuoti ir ugdymo procesui organizuoti, kad kiekvienas mokinys pasiektų geresnius ugdymo(si) rezultatus ir įgytų mokymuisi visą gyvenimą būtinų bendrųjų ir dalykinių kompetencijų bei sėkmingai derintų bendrąjį ir sportinį ugdymą, įgyvendintas sėkmingai.

2019 m. brandos egzaminus laikė 30 abiturientų. Vidurinio ugdymo kartu su sporto ugdymu programą baigė ir įgijo vidurinį išsilavinimą – 30 abiturientų (100 %). Lietuvių kabos ir literatūros ir technologijų mokyklinius egzaminus išlaikė 100% abiturientų. Lyginant su 2018 m. po 8 % padidėjo išlaikiusiųjų lietuvių kalbos ir literatūros ir biologijos valstybinius egzaminus, 20% istorijos egzaminą. Matematikos brandos egzaminų išlaikymo procentas mažėjo 21%, užsienio (anglų kalbos) - 6,7%.

48 (100 %) II gimnazijos klasės mokiniai baigė pagrindinio ugdymo kartu su sporto ugdymu programą ir įgijo pagrindinį išsilavinimą. Lietuvių kalbos ir literatūros bei matematikos pagrindinio ugdymo pasiekimų patikrinime (toliau – PUPP) dalyvavo 48 gimnazistai. Mokinių lietuvių kalbos ir literatūros PUPP rezultatų vidurkis išliko tame pačiame lygmenyje.
Matematikos rezultatų vidurkis 0,32 balo pagerėjo. 14,9% sumažėjo nepatenkinamai besimokančių mokinių skaičius, didėjo gerai besimokančiųjų mokinių skaičius.

 8 klasės 32 mokiniai (100 %) baigė pagrindinio ugdymo kartu su sporto ugdymu programos pirmąją dalį ir gavo pažymėjimus.

Nacionaliniame mokinių pasiekimų patikrinime dalyvavo 8 klasės 32 mokiniai (100 %). Gimnazijos mokinių matematikos dalyko pasiekimų vidurkis 527 MTT taškai. Tai yra aukštesnis už kitų miestų mokyklų, kaimo mokyklų, progimnazijų, pagrindinių mokyklų ir gimnazijų, išskyrus didmiesčių mokyklas rezultatas. Gamtos mokslų pasiekimų vidurkis 429 MTT taškai. Gimnazijos vidurkis MTT taškais nesiekia šalies mokyklų vidurkio.

2019 m. kovo mėn. 8 klasės mokiniai dalyvavo tarptautiniame matematikos ir gamtos mokslų gebėjimų tyrime TIMSS 2019. Šio tyrimo tikslas – analizuoti mokinių matematikos ir gamtos mokslų pasiekimų tendencijas nacionaliniu ir tarptautiniu lygmeniu. Tyrimo rezultatai bus apibendrinti rudenį.

Naudodamiesi „Mokyklos, įgyvendinančios bendrojo ugdymo programas, veiklos kokybės įsivertinimo metodika“ bei IQES online parengtais instrumentais mokyklos veiklos kokybei įsivertinti, 2018 m. tyrėme rodiklį: „Orientavimasis į mokinių poreikius“. Tyrimas atskleidė, kad Gimnazijoje sistemingai analizuojami mokinių ugdymosi poreikiai, aiškiai susitarta dėl paramos ar pagalbos teikimo mokiniams tvarkos. Gimnazijos stiprybės tenkinant mokinių poreikius ir teikiant pagalbą yra mokytojų atsakomybė už bendrųjų programų pritaikymą kiekvienos klasės poreikiams, mokinių savarankiškumo skatinimas, mokytojų ir mokinių gebėjimas bendradarbiauti, mokinių ir mokytojų orientavimasis į tikslo siekimą, galimybė konsultuotis pas įvairių dalykų mokytojus, objektyvus mokinių pažangos vertinimas ir reflektyvi individualios pažangos stebėjimo sistema.

 2018-2019 m. m. įgyvendintos trys STEAM programos: „Išmanusis žmogaus kūno ir jo funkcijų pažinimas“ (I gimn. kl.), „Informacinės technologijos ir AŠ“, (8 kl.) „Animacijos kūrimas Google Web Designer programa“ (I-IV gimn. kl.). Programose dalyvavo 49 gimnazijos mokiniai.

 2018-2019 m. m. pradėti vykdyti 2 tarptautiniai Erasmus+ projektai: „Efektyvus google įrankių ir mobiliųjų programėlių naudojimas“ (Portugalija, Bulgarija, Lietuva, Lenkija) bei „Nenusigręžk“ (Italija, Bulgarija, Lietuva, Turkija, Graikija). Vykdant projektų veiklas 10 mokytojų ir 15 mokinių patobulino žinias apie IKT priemones mokymo(si) tikslais, įgijo praktinių įgūdžių, susijusių su skaitmeninių programų, internetinių užduočių kūrimu ir kt. Mokytojai turėjo galimybę keistis gerąja patirtimi, mokymo metodais, nuomonėmis ir pagerino anglų kalbos ir skaitmeninius įgūdžius, organizacinius įgūdžius, plėtojo socialinį sąmoningumą, toleranciją, tarpkultūrinio bendradarbiavimo ir pripažinimo kompetencijas.

 2018 m. lapkričio 28 d. organizuota respublikinė metodinė – praktinė mokytojų ir mokinių konferencija ,,Informacinės komunikacinės technologijos ir aš: mokymas/is virtualioje aplinkoje, skaitmeninių kompetencijų tobulinimas, mokinių patirtys“. Perskaitytas 21 pranešimas. Gimnazijos mokytojai parengė 5 žodinius ir 2 stendinius pranešimus, gimnazistai 3 žodinius ir 1 vaizdo pranešimą. Buvo aptarta esama situacija ir problemos, susijusios su IT ir virtualiu bendravimu, sprendimo būdus, pasidalinta gerąja patirtimi.

 2018 m. lapkričio 9-10 d. vyko tarptautinis pasaulio čempiono Rimanto Bagdono imtynių turnyras. Dalyvavo 210 sportininkų iš Lietuvos, Latvijos, Estijos, Baltarusijos ir Lenkijos. Turnyre dalyvavo 24 Gimnazijos mokiniai iš kurių septyni iškovojo prizines 1-3 vietas.

 2018 m. gruodžio 9 d. vyko tarptautinis futbolo turnyras „Sporto gimnazijos taurei laimėti“. Gimnazijos ir Šiaulių Futbolo akademijos organizuotame turnyre buvo populiarinama futbolo sporto šaka. Dalyvavo penkios Lietuvos ir Latvijos merginų futbolo komandos. Jame dalyvavo 25 Gimnazijos mokinės, viena Gimnazijos komanda iškovojo 1 vietą.

 2019 m. gegužės 3-4 dienomis Gimnazija organizavo tarptautinį moterų imtynių turnyrą „SUN CITY OPEN 2019“, kuriame dalyvavo virš 100 sportininkių iš Lietuvos, Latvijos, Estijos, Baltarusijos, Ukrainos ir Tadžikistano. Gimnaziją atstovavo trylika Gimnazijos mokinių, kurie iškovojo 6 sidabro ir 1 bronzos medalį.

 Gegužės 3 d. vyko respublikinis mokinių forumas „Jaunimo politika ir aš“ skirtas tarptautinei jaunimo solidarumo dienai. Forume aptartos jaunimo politikos aktualijos, pasidalinta mokinių savivaldos darbo patirtimi, aptartos tolimesnės veiklos gairės. Forume mokiniai įgijo žinių apie darbą mokinių savivaldoje, apsibrėžė gaires jaunimo iniciatyvoms įgyvendinti Gimnazijoje.

2019 m. birželio 5 d. vyko renginys „Aktyvus, sveikas, laimingas“. Gimnazija kartu su partneriais: Lietuvos kariuomenės Krašto apsaugos savanorių pajėgų Prisikėlimo apygardos 6-aja rinktine, Jago vairavimo mokykla, Šiaulių darts sporto klubu „Auksinė strėlė“ bei Šiaulių policijos bendruomenės pareigūnais į renginį pakvietė dalyvauti l/d „Žiburėlis“, Šiaulių sutrikusio vystymosi Kūdikių namų, Vinco Kudirkos progimnazijos auklėtinius. Renginyje dalyvavo daugiau nei 200 dalyvių. Dalyviai įgijo žinių apie aktyvaus ir sveiko gyvenimo būdą. Gimnazijos mokiniai veiklų metu tobulino sporto renginių organizavimo, savanoriavimo kompetencijas. 2018 m. vasario – gruodžio mėnesiais vykdytas projektas, skirtas Lietuvos valstybės atkūrimo šimtmečiui paminėti: „Mūsų širdys Lietuvai“. Buvo organizuota 100 treniruočių su profesionaliais treneriais 10-čiai įvairų socialinį statusą turinčių Šiaulių miesto žmonių grupių. Gimnazjos mokiniai veiklų metu tobulino partnerystės, sporto renginių organizavimo, savanoriavimo, tolerancijos socialinės atskirties įvairioms žmonių grupėms kompetencijas.

 2018-2019 mokslo metais Šiaulių sporto gimnazijos mokiniai dalyvavo mažųjų dviračių (BMX), lengvosios atletikos, tinklinio, moterų imtynių, laisvųjų imtynių, graikų romėnų imtynių, baidarių-kanojų irklavimo, taekvondo, šiuolaikinės penkiakovės, irklavimo Europos jaunučiu, jaunių, jaunimo ir suaugusiųjų čempionatuose. Pasaulio jaunių ir jaunimo čempionate. Trisdešimt aštuoni gimnazijos mokiniai dalyvavo įvairių amžiaus grupių Europos čempionatuose, pasaulio čempionatuose rungėsi aštuoni gimnazistai.

Iškovota penkta vieta Europos moterų imtynių čempionate, penkta vieta Europos moterų imtynių jaunių čempionate, septinta vieta Europos moterų imtynių jaunių čempionate, devinta vieta taekvondo Europos čempionate, dvi devintos vietos Europos moterų imtynių jaunių čempionate, dvylikta vieta Europos irklavimo jaunių čempionate, dvi dvyliktos vietos Europos moterų imtynių jaunių čempionate.

Aštuoni mūsų gimnazijos gimnazistai: vienas mažųjų dviračių (BMX) sportininkas, keturios moterų imtynių ir vienas laisvųjų imtynių sportininkas bei po vieną akademinio irklavimo ir taekvondo sporto šakų atstovą pakviesti į Lietuvos rinktinę atstovauti šaliai Europos jaunimo olimpiniame festivalyje.

 Lietuvos tautinio olimpinio komiteto sudarytam LTOK vasaros sporto šakų olimpinės pamainos 2018/2019 m. sąrašui priklauso penkiolika: vienas mažųjų dviračių (BMX), septynios moterų imtynių, trys laisvųjų imtynių, trys akademinio irklavimo, vienas taekvondo sporto šakų Gimnazijos mokinių.

**II SKYRIUS**

**BENDROSIOS NUOSTATOS**

 1. Gimnazijos 2019–2020 mokslo metų pagrindinio ir vidurinio ugdymo bendrųjų programų ir pagrindinio ir vidurinio ugdymo specializuoto sportinio ugdymo planas (toliau – ugdymo planas) reglamentuoja pagrindinio, vidurinio ugdymo bendrųjų kartu su specializuotu sportiniu ugdymu ugdymo programų (toliau – ugdymo programos) ir su šiomis programomis susijusių neformaliojo vaikų švietimo programų įgyvendinimą ir yra parengtas vadovaujantis Lietuvos Respublikos švietimo, mokslo ir sporto ministro 2019 m. balandžio 15 d. įsakymu Nr. V-417 patvirtintais 2019-2020 ir 2020-2021 mokslo metų pagrindinio ir vidurinio ugdymo bendraisiais ugdymo planais, Kūno kultūros ir sporto departamento prie Lietuvos Respublikos Vyriausybės generalinio direktoriaus 2014 m. gegužės 23 d. įsakymu Nr. V-219 patvirtintomis, sportinio ugdymo organizavimo rekomendacijomis bei kitais švietimą, kūno kultūrą ir sportą reglamentuojančiais teisės aktais.

 2. Gimnazijos ugdymo plano tikslas – apibrėžti ugdymo programų vykdymo bendruosius reikalavimus ugdymo turiniui formuoti ir ugdymo procesui organizuoti, sudarant lygias galimybes kiekvienam mokiniui siekti asmeninės pažangos, kad kiekvienas mokinys pasiektų geresnius ugdymo(si) rezultatus ir įgytų mokymuisi visą gyvenimą būtinų bendrųjų ir dalykinių kompetencijų bei sėkmingai derintų bendrąjį ir sportinį ugdymą.

 3. Gimnazijos ugdymo plano uždaviniai:

 3.1. pateikti gaires gimnazijos bendrojo ir specializuoto sportinio ugdymo turiniui įgyvendinti;

 3.2. nurodyti bendrojo ir specializuoto sportinio ugdymo dalykų valandų skaičių, skirtą ugdymo programoms įgyvendinti;

 3.3. apibrėžti bendrojo ir sportinio ugdymo grupių sudarymo principus ir ugdytinių mokymosi ir sportinių pasiekimų vertinimą, numatyti bendrojo ir sportinio ugdymo trukmę ir apimtis.

 4. Gimnazijos ugdymo plane vartojamos sąvokos:

4.1. **Dalyko modulis** – apibrėžta, savarankiška ir kryptinga ugdymo programos dalis.

 4.2. **Kontrolinis darbas** – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių.

 4.3. **Laikinoji grupė** – mokinių grupė dalykui pagal modulį mokytis, diferencijuotai mokytis dalyko ar mokymosi pagalbai teikti.

4.4. **Pamoka** – pagrindinė nustatytos trukmės nepertraukiamo mokymosi organizavimo forma.

 4.5. **Specialioji pamoka** – pamoka mokiniams, turintiems specialiųjų ugdymosi poreikių, skirta įgimtiems ar įgytiems sutrikimams kompensuoti, išskirtiniams asmens gabumams ugdyti.

4.6. **Specialiosios pratybos** – švietimo pagalbos teikimo forma mokiniams, turintiems specialiųjų ugdymosi poreikių, padedanti įveikti mokymosi sunkumus ir sutrikimus.

4.7. **Pagrindinio ugdymo kartu su sporto ugdymu, vidurinio ugdymo kartu su sporto ugdymu programos** – specializuoto ugdymo krypties programos (pagrindinio ugdymo kartu su sporto ugdymu, akredituota vidurinio ugdymo kartu su sporto ugdymu) sporto ugdymo dalis (toliau – programa) skirta mokiniams, dėl išskirtinių gabumų sportui turintiems specialiųjų ugdymosi poreikių, nuosekliai, sistemingai ir kryptingai ugdytis ir treniruotis siekiant didelio sportinio meistriškumo ir aukščiausių sportinių rezultatų. Programa apibrėžia sporto ugdymo turinį: žinias, gebėjimus ir nuostatas, kuriuos turi įgyti sportininkas, kad atitiktų reikalavimus, keliamus sportininko fiziniam, techniniam, taktiniam, integraliam parengtumui ir jo pasiekimams, sporto ugdymo turinio apimtis.

 4.8. **Meistriškumo pakopa** – ugdytinio sportinio meistriškumo lygį pagal sporto varžybose užimtą vietą arba pasiektą rezultatą apibrėžiančių rodiklių grupė.

 4.9. **Sporto šaka** – atitinkamos tarptautinės sporto (šakos) federacijos išskirta sporto šakos dalis, kuri apima vieną arba keletą tos sporto šakos rungčių.

 4.10. **Ekstremalioji situacija** – tai padėtis, kuri gali susidaryti dėl kilusio ekstremalaus (gamtinio, techninio, ekologinio ar socialinio) įvykio ir kelia didelį pavojų žmonių gyvybei ar sveikatai, turtui, gamtai arba lemia žmonių žūtį, sužalojimą ar didelius turtinius nuostolius. Sprendimą dėl ekstremaliosios situacijos paskelbimo nelaimės apimtoje savivaldybės teritorijoje priima savivaldybės administracijos direktorius, o jeigu ekstremalioji situacija išplinta į daugiau negu tris savivaldybes, valstybės lygio ekstremaliąją situaciją skelbia Lietuvos Respublikos Vyriausybė.

 4.11. Kitos Gimnazijos ugdymo plane vartojamos sąvokos atitinka Lietuvos Respublikos švietimo įstatyme, Lietuvos Respublikos kūno kultūros ir sporto įstatyme ir kituose švietimą kūno kultūrą ir sportą reglamentuojančiuose teisės aktuose vartojamas sąvokas.

 5. Gimnazijos ugdymo turinys įgyvendinamas vadovaujantis Pradinio, pagrindinio, vidurinio ugdymo programų aprašu, patvirtintu Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1309 „Dėl Pradinio, pagrindinio ir vidurinio ugdymo programų aprašo patvirtinimo“ (toliau – Ugdymo programų aprašas), Pradinio ir pagrindinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2008 m. rugpjūčio 26 d. įsakymu Nr. ISAK-2433 „Dėl Pradinio ir pagrindinio ugdymo bendrųjų programų patvirtinimo“ (toliau – Pagrindinio ugdymo bendrosios programos), Vidurinio ugdymo bendrosiomis programomis, patvirtintomis Lietuvos Respublikos švietimo ir mokslo ministro 2011 m. vasario 21 d. įsakymu Nr. V-269 „Dėl Vidurinio ugdymo bendrųjų programų patvirtinimo“ (toliau – Vidurinio ugdymo bendrosios programos), Geros mokyklos koncepcija, patvirtinta Lietuvos Respublikos švietimo ir mokslo ministro 2015 m. gruodžio 21 d. įsakymu Nr. V-1308 „Dėl Geros mokyklos koncepcijos patvirtinimo“ (toliau – Geros mokyklos koncepcija), Bendraisiais ugdymo planais, Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašu, patvirtintu Lietuvos Respublikos švietimo ir mokslo ministro 2012 m. birželio 28 d. įsakymu Nr. V-1049 „Dėl Mokymosi pagal formaliojo švietimo programas (išskyrus aukštojo mokslo studijų programas) formų ir mokymo organizavimo tvarkos aprašo patvirtinimo“ (toliau – Mokymosi formų ir mokymo organizavimo tvarkos aprašas), Lietuvos Respublikos švietimo ir mokslo ministro 2014 m. spalio 24 d. įsak. Nr. V-1010 patvirtintomis Specializuoto ugdymo krypties programomis (pagrindinio ir vidurinio ugdymo kartu su sporto ugdymu programų) sporto ugdymo dalimi ir kt.

 6. Gimnazijoje įgyvendinamoms ugdymo programoms vykdyti rengiamas Gimnazijos ugdymo planas vieniems mokslo metams. Ugdymo plane, atsižvelgiant į Gimnazijos kontekstą, pateikiami ugdymo turinio įgyvendinimo sprendimai.

**III SKYRIUS**

**PIRMASIS SKIRSNIS**

**MOKSLO METŲ TRUKMĖ**

 7. Ugdymo organizavimas 8 klasėje ir I–IV gimnazijos klasėse 2019–2020 mokslo metais:

 7.1. Mokslo metų ir ugdymo proceso pradžia – 2019 m. rugsėjo 2 d.;

 7.2. Ugdymo proceso trukmė 8, I–III gimnazijos klasės mokiniams – 185 ugdymo dienos, IV gimnazijos klasės mokiniams – 163 ugdymo dienos.

|  |
| --- |
| 2019–2020 mokslo metai |
|  Klasės | 8 |  I |  II | III  | IV |
| Mokslo metų pradžia / Ugdymo proceso pradžia |  09-02 |
| Pusmečių trukmė |  1-asis 09-02–01-312-asis 02-03–06-23 | 1-asis 09-02–01-312-asis 02-03–05-22 |
| Rudens atostogos |  10-28 – 10-31 |
| Žiemos (Kalėdų) atostogos  |  12-23–01-03 |
| Žiemos atostogos |  02-17-02-21 |
| Pavasario (Velykų) atostogos |  04-14–04-17\* |
| Ugdymo proceso pabaiga | 06-23 | 05-22  |
| Ugdymo proceso trukmė dienomis (savaitėmis) | 185 (37) | 163 (33) |
| Sportinio ugdymo proceso trukmė savaitėmis | 44 | 45 |

Pastaba:

\*gimnazijos IV klasių mokiniams atostogų diena, per kurią jie laiko pasirinktą brandos egzaminą ar įskaitą, nukeliama į artimiausią darbo dieną po atostogų.

 7.3. Vasaros atostogos skiriamos pasibaigus ugdymo procesui. Gimnazijos vadovas, suderinęs su mokyklos taryba ir savininko teises ir pareigas įgyvendinančia institucija iki rugsėjo 1 d. nustato atostogų pradžią 8, I–III gimnazijos klasių mokiniams;

 7.4. Vasaros atostogos IV gimnazijos klasės mokiniams skiriamos pasibaigus švietimo ir mokslo ministro nustatytai brandos egzaminų sesijai. Jos trunka iki 2020 m. rugpjūčio 31 d.

 8. Jeigu IV gimnazijos klasės mokinys laiko pasirinktą brandos egzaminą ugdymo proceso metu, jo pageidavimu gali būti suteikiama laisva diena prieš brandos egzaminą. Ši diena įskaičiuojama į ugdymo dienų skaičių.

 9. Gimnazijos vadovas, iškilus situacijai, keliančiai pavojų mokinių sveikatai ar gyvybei, ar paskelbus ekstremaliąją situaciją, priima sprendimus dėl ugdymo proceso koregavimo. Gimnazijos vadovas apie priimtus sprendimus dėl ugdymo proceso koregavimo informuoja savivaldybės vykdomąją instituciją ar jos įgaliotą asmenį.

 10. Jei oro temperatūra – 25 laipsniai šalčio ar žemesnė, į Gimnaziją 8 ir I-IV gimnazijos klasių mokiniai gali nevykti. Ugdymo procesas, atvykusiems į Gimnaziją mokiniams, vykdomas. Mokiniams, neatvykusiems į Gimnaziją, mokymuisi reikalinga informacija skelbiama Gimnazijos internetinėje svetainėje ir / arba elektoriniame dienyne. Šios dienos įskaičiuojamos į ugdymo dienų skaičių. Šiltuoju metų laikotarpiu, temperatūrai mokymosi patalpose viršijus numatytąją Lietuvos higienos normoje HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“, patvirtintoje Lietuvos Respublikos sveikatos apsaugos ministro 2011 m. rugpjūčio 10 d. įsakymu Nr. V-773 „Dėl Lietuvos higienos normos HN 21:2017 „Mokykla, vykdanti bendrojo ugdymo programas. Bendrieji sveikatos saugos reikalavimai“ (toliau – Higienos norma), ugdymo procesas gali būti koreguojamas ir organizuojamas kitose erdvėse.

 11. Gimnazijoje pamokos pradedamos 8.00 val. Pamokos trukmė 8 klasėje ir I-IV gimnazijos klasėse – 45 min.

 12. Pamokų laikas mokiniams derinamas su sportinio režimo dienotvarke.

 8 ir I-IV gimnazijos klasių pamokų laikas:

|  |  |
| --- | --- |
| Pirmadienis, antradienis, ketvirtadienis, penktadienis 1. 08.00 – 08.45 val.  2. 8.55 – 09.40 val.  3. 9.50 – 10.35 val.   *10.35 – 12.10 I-a treniruotė* *12.15 – 13.05 pietūs* 4. 13.05 – 13.50 val.5. 14.00 – 14.45 val. 6. 14.55 – 15.40 val. 7. 15.50 – 16.35 val.*16.45 – 18.35 II-a treniruotė* | Trečiadienis 1. 08.00 – 08.45 val.  2. 08.55 – 09.40 val. 3. 09.50 – 10.35 val. 4. 10.45 – 11.30 val. *11.30 – 12.30 pietūs*5. 12.30 – 13.15 val. 6. 13.25 – 14.10 val. 7. 14.20 – 15.05 val.8. 15.15 – 16.00 val. |

 13. Gimnazija dirba šešias dienas per savaitę:

 13.1. pirmadieniais, antradieniais, trečiadieniais, ketvirtadieniais, penktadieniais vyksta pamokos;

 13.2. pirmadieniais, antradieniais, ketvirtadieniais, penktadieniais, šeštadieniais vyksta treniruotės.

 14. Žiemos (Kalėdų) ir pavasario (Velykų) atostogų datas metų eigoje Gimnazija, suderinusi su savivaldybės vykdomąja institucija ar jos įgaliotu asmeniu, gali keisti Gimnazijos vadovo įsakymu.

**TREČIASIS SKIRSNIS**

**GIMNAZIJOS UGDYMO TURINIO ĮGYVENDINIMO PLANAVIMAS**

 32.1. Pažintinei ir kultūrinei veiklai 8, I-III gimnazijos klasėse 2019–2020 mokslo metais skiriamos 8 mokymosi dienos, IV klasėje – 3 mokymosi dienos.

 32.2. Kultūrinė – pažintinė veikla 2018–2019 mokslo metais 8 ir I - IV gimnazijos klasėse organizuojama taip:

|  |  |  |  |
| --- | --- | --- | --- |
| Eil. Nr. | Mėnuo, diena | Veikla | Organizatoriai |
| 1. | 09-02 | Mokslo ir žinių diena | Neformaliojo ugdymo organizatorius. |
| 2. | 09-27 | „#TAVO PIN KODAS“ | 8 ir I - IV gimnazijos klasių vadovai, sporto šakų treneriai. |
| 3. | 02-13 | Ugdymo karjerai diena | Profesinio orientavimo specialistė, klasių auklėtojai |
| 4. | 05-28 | Prevencinis projektas  | Vaiko gerovės komisija, sporto trenerių metodinė grupė. |
| 5. | 06-18 | Kalbų, menų ir dorinio ugdymo dalykų projektų diena  | Atsakinga Kalbų, menų ir dorinio mokytojų metodinė grupė. |
| 6. | 06-19 | Gamtos, socialinių ir tiksliųjų mokslų ugdymo dalykų projektų diena | Gamtos, socialinių ir tiksliųjų mokslų mokytojų metodinė grupė. |
| 7. | 06-22 | Sportinio ugdymo dalykų projektų diena | Sporto trenerių metodinė grupė ir sporto dalykų mokytojai. |
| 8. | 06-23 | Projektas „Sėkmės užkulisiai sporto gimnazijoje“ | 8, I-III gimnazijos klasių vadovai. |